У Вікіпедыі ёсць артыкулы пра іншых асоб з прозвішчам Рабянок.

**Павел Рабянок** (нар. 23 ліпеня 1985, Арджанікідзэ, Днепрапятроўская вобласць, УССР) — украінскі футбаліст, паўабаронца.

Кар’ера
-------

Павел Віктаравіч Рабянок нарадзіўся 23 ліпеня 1985 года ў горадзе Арджанікідзэ  Днепрапятроўскай вобласці. Пачаў кар’еру ў днепрапятроўскім «Дняпры», пасля чаго перайшоў у расійскі «Уралан», дзе гуляў у дублі пад кіраўніцтвам Леаніда Слуцкага.

Улетку 2004 года Павел перайшоў у палтаўскую «Ворсклу-Нафтагаз». У складзе новага клуба Рабянок дэбютаваў 25 ліпеня 2004 года ў матчы супраць харкаўскага «Металіста», выйшаўшы за 15 хвілін да канца гульні, аднак «зялёна-белыя» ў той дзень прайгралі з лікам 1:0. Павел гуляў у палтаўскай камандзе тры сезоны, гуляючы ў асноўным у дублюючым складзе. Усяго футбаліст правёў 40 матчаў за асноўны склад, забіўшы два галы, і 52 матчы за дубль, забіўшы чатыры мячы. У пачатку 2008 года футбаліст перайшоў у харкаўскі «Металіст», аднак замацавацца ў асноўнай камандзе не здолеў. Рабянок правёў толькі два матчы за асноўны склад, двойчы выйшаўшы на замену, а амаль ўвесь сезон правёў у дублі.

З ліпеня 2008 года на правах арэнды перайшоў у адэскі  «Чарнаморац», а пасля завяршэння арэнды адэскі клуб цалкам выкупіў правы на футбаліста. У складзе «маракоў» Рабянок у сезоне 2009/10 гадоў вылецеў з Прэм’ер-лігі, аднак не пакінуў каманду і ўжо ў наступным сезоне дапамог «маракам» стаць срэбнымі прызёрамі першай лігі і вярнуцца ў вышэйшы дывізіён.

У ліпені 2011 года Павел вярнуўся на правах свабоднага агента ў «Ворсклу», дзе адразу трапіў у асноўны склад каманды.

2 чэрвеня 2012 года разам з партнёрам па «Ворскле», Андрэем Абярэмкам, Рабянок вярнуўся ў Харкаў. У новай-старой камандзе Павел зноў дэбютаваў 14 ліпеня 2012 года ў матчы чэмпіянату Украіны супраць марыупальскага «Ільічоўца». Рабянок выйшаў на поле на 68 хвіліне замест Уладзіміра Лысенкі і на пятай дададзенай хвіліне матча забіў гол. Аднак, прабіцца ў асноўны склад харкаўчан не здолеў, згуляўшы да канца года толькі 7 матчаў у чэмпіянаце, таму ў пачатку 2013 года на правах арэнды зноў вярнуўся ў «Ворсклу», дзе стаў лідарам каманды і нават быў кандыдатам у нацыянальную зборную краіны.

Да канца года кантракт на арэнду Рабянка ў Палтаве скончыўся, а пра яго падаўжэнне «Ворскла» не змагла дамовіцца з харкаўскім клубам. У той жа час футбалістам зацікавіўся адэскі «Чарнаморац», куды Павел і вярнуўся таксама на правах арэнды. 9 студзеня 2014 года быў падпісаны кантракт, разлічаны да 1 чэрвеня таго ж года. Пасля падпісання Рабянок абраў для сябе свой, 82-і нумар, пад якім гуляў і ў «Ворскле». У тым сезоне адэская каманда заняла пятае месца ў чэмпіянаце, пры гэтым адстаўшы ад другога месца ўсяго на адно ачко. Таксама клуб працягваў гуляць у кубку краіны і ў міжнародным турніры, Лізе Еўропы 2013/14. У апошнім адэсіты, дэбютуючы, выйшлі з групавога этапу, перайграўшы нідэрландскі ПСВ і ў матчах плэй-оф павінны былі гуляць з  французскім «Алімпікам» з Ліёна. Вярнуўшыся ў клуб, Павел вырашыў дапамагчы «маракам» і на міжнароднай арэне, тым больш, маючы ўжо вопыт у гэтым турніры. Па завяршэнні сезона 2013/14 у Паўла і адэскага футбольнага клуба скончыўся дагавор аб арэндзе і яны яго не сталі падаўжаць.

Улетку 2014 года вярнуўся ў «Металіст», дзе стаў асноўным гульцом, згуляўшы ў першай палове сезона ў 12 матчах чэмпіянату, 2 гульнях кубка і ў 6 матчах Лігі Еўропы. Аднак у лютым 2015 года разам з шэрагам іншых гульцоў абвясціў байкот з-за нявыплаты заробку, з-за чаго больш не правёў ніводнага матча за харкаўчан да канца сезона.

У ліпені 2015 года на правах свабоднага агента перайшоў у беларускі клуб «Тарпеда-БелАЗ». У складзе жодзінцаў замацаваўся ў якасці асноўнага левага паўабаронцы. У студзені 2016 года па заканчэнні кантракта пакінуў склад «Тарпеда-БелАЗ» і вярнуўся ў «Ворсклу», дзе спачатку быў адным з асноўных ігракоў, з 2019 года стаў часцей заставацца на лаўцы запасных. У чэрвені 2021 года завяршыў прафесійную кар’еру і стаў асістэнтам галоўнага трэнера моладзевай каманды «Ворсклы».

Дасягненні
----------

* Украіна 03Бронзавы прызёр Бронзавы прызёр чэмпіянату Украіны: 2017/18

Зноскі
------

1. ↑  Pavlo Rebenok // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Pavlo Rebenok // As — Madrid: Grupo PRISA, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  Черноморец арендовал игрока Металлиста (руск.).  football.ua (27 ліпеня 2008).
4. ↑  Павел Ребенок: "Сердце подсказало выбрать Одессу" (руск.).  UA-Футбол (4 чэрвеня 2009).
5. ↑  Закарлюка и Ребенок стали игроками "Ворсклы" (руск.).  UA-Футбол (2 ліпеня 2011).
6. ↑  Официально. Ребенок и Оберемко - игроки "Металлиста" (руск.).  UA-Футбол (2 чэрвеня 2012).
7. ↑  Возвращение Ребенка в родные пенаты (руск.)(недаступная спасылка).  Афіцыйны сайт ФК «Ворскла» (23 студзеня 2013). Архівавана з першакрыніцы 4 студзеня 2014. Праверана 7 верасня 2015.
8. ↑  *Фесун А.*. Павел Ребенок: "Мне будет приятно играть в Одессе" (руск.).  footboom.com (10 студзеня 2014).
9. ↑  "Черноморец" арендует у "Металлиста" Ребенка (руск.).  ua.championat.com (3 студзеня 2014).
10. ↑   Игроки Металлиста: Не сможем играть, пока не выплатят долги
11. ↑  Ребенок перешел в Торпедо-БелАЗ
12. ↑  Ребенок вернулся в «Ворсклу»

|  |  |
| --- | --- |
| ⚙️   Тэматычныя сайты | AS.com · BDFA · by.tribuna.com · FBref.com · FootballDatabase.eu · FootballFacts.ru · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УАФ |